สังคมข่าวหุ้น
*...ดัชนีตลาดหุ้นไทยปิดที่ระดับ 1,536.44 จุด เพิ่มขึ้น 22.66 จุด มูลค่าการซื้อขาย 125,081.17 ล้านบาท ตอบรับสภาคองเกรสสหรัฐฯ รับรองนายโจ ไบเดน ชนะเลือกตั้งประธานาธิบดีสหรัฐฯ คาดหวังออกมาตรการกระตุ้นเศรษฐกิจสหรัฐฯ โดยเร็ว ด้านในประเทศจับตาตัวเลขผู้ติดเชื้อโควิด-19 ที่จะส่งผลให้มีการขยายพื้นที่ควบคุมสูงสุดออกไปอีกหรือไม่ ...
10 ม.ค. 2564

สโนว์แมน
*…ดัชนีตลาดหุ้นไทยปิดที่ระดับ 1,536.44 จุด เพิ่มขึ้น 22.66 จุด มูลค่าการซื้อขาย 125,081.17 ล้านบาท ตอบรับสภาคองเกรสสหรัฐฯ รับรองนายโจ ไบเดน ชนะเลือกตั้งประธานาธิบดีสหรัฐฯ คาดหวังออกมาตรการกระตุ้นเศรษฐกิจสหรัฐฯ โดยเร็ว ด้านในประเทศจับตาตัวเลขผู้ติดเชื้อโควิด-19 ที่จะส่งผลให้มีการขยายพื้นที่ควบคุมสูงสุดออกไปอีกหรือไม่ …
*…GULF คาดรายได้ปี 64 ราว 5.4-5.5 หมื่นล้านบาท ยันสถานการณ์แพร่ระบาดโควิด-19 ในพื้นที่จ.ชลบุรี และจ.ระยอง โดยประกาศยกระดับเป็นพื้นที่ควบคุมระดับสูงนั้น ไม่ส่งผลกระทบต่อการเข้าพื้นที่ดำเนินการก่อสร้างโรงไฟฟ้า IPP ขนาดรวม 5,000 เมกะวัตต์ ในพื้นที่ จ.ชลบุรี และจ.ระยอง พร้อมมั่นใจว่าจะยังคงสามารถทยอย COD ได้ตามแผน ซึ่งจะเริ่มทยอย COD โรงไฟฟ้า GSRC อ.ศรีราชา จ.ชลบุรี 2,500 เมกะวัตต์ก่อน แบ่งการ COD ในยูนิตที่ 1 จำนวน 625 เมกะวัตต์ในวันที่ 1 มี.ค. 64 และยูนิตที่ 2 จำนวน 625 เมกะวัตต์ COD ในเดือน ต.ค. 64 รวมเป็น 1,250 เมกะวัตต์  ส่วนที่เหลือ 1,250 เมกะวัตต์ จะ COD ในปี 65 ส่วนโรงไฟฟ้า GPD จ.ระยอง ขนาด 2,500 เมกะวัตต์ ทยอยจ่ายไฟฟ้าเข้าระบบปี 66-67…
*…INTUCH ราคาล่าสุด (8 ม.ค. 64) ที่ 60 บาท เพิ่มขึ้น 4.35% คาดรับข่าวบล.โนมูระ พัฒนสิน ประเมินจะมีกำไรสุทธิในไตรมาส 4/63 ราว 2,720 ล้านบาท เพิ่มขึ้น 44% จากช่วงเดียวกันของปีก่อน และเพิ่มขึ้น 2% จากไตรมาสก่อน หลังฐานต่ำ และเป็นไปตาม seasonal,  การขาย iPhone12 เป็นต้น ส่วน Dividend yield ที่สูงสม่ำเสมอ 4-5% ต่อปี จึงคาดช่วงครึ่งปีหลังของปี 63 จะจ่ายปันผล 1.15 บาท/หุ้น อีกทั้งการมี GULF สนใจลงทุน  INTUCH เพิ่มต่อเนื่องน่าจะจูงใจนักลงทุน โดยล่าสุดได้เข้าไปถือหุ้น INTUCH ในสัดส่วน 14.39% จากเดิมถืออยู่ 10% …
*…TRUBB จัดตั้งบริษัทย่อยชื่อ  “ไทยรับเบอร์โกลฟส์” ทุนจดทะเบียนเริ่มต้น 1 ล้านบาท โดยบริษัทถือหุ้น 99.97% เพื่อผลิตถุงมือยางประเภทที่ใช้ในทางการแพทย์และอเนกประสงค์ รองรับการขายในประเทศและส่งออกต่างประเทศ เนื่องจากเห็นถึงความต้องการสินค้าเพิ่มมากขึ้น จากสถานการณ์โรคระบาดไวรัสโควิด-19 อีกทั้งวัตถุดิบที่ใช้ในการผลิตเป็นวัตถุดิบที่จัดหาได้จาก TRUBB ซึ่งเป็นการเพิ่มมูลค่าในกับวงจรธุรกิจน้ำยางของ TRUBB เป็นอย่างมากอีกด้วย  …
*…ตลาดหลักทรัพย์ฯ ให้ IP-KCE-SMT ใช้เกณฑ์ Cash Balance (ลูกค้าต้องวางเงินสดไว้ล่วงหน้ากับสมาชิกเต็มจำนวนก่อนซื้อหลักทรัพย์) ตั้งแต่วันที่ 11 ม.ค. 64 โดย IP-KCE ใช้ถึงวันที่ 19 ก.พ. 64 ส่วน SMT ใช้ถึงวันที่ 29 ม.ค. 64 ซึ่งจะส่งผลให้สภาพคล่องการเก็งกำไรปรับลง จากก่อนหน้านี้ที่มีหุ้นที่ยังใช้ Cash Balance คือ COTTO ใช้ถึงวันที่ 13 ม.ค. 64  ส่วน NRF และ UPA ใช้ถึงวันที่ 15 ม.ค. 64 ขณะที่ IIG, JR, MICRO ใช้ถึงวันที่ 22 ม.ค. 64 ส่วน CHAYO, CHAYO-W1, THCOM ใช้ถึงวันที่ 5 ก.พ. 64 และ ACAP, IND, KEX, YGG ใช้ถึงวันที่ 12 ก.พ. 64 …
*…ห้างบิ๊กซี  ในเครือ “BJC” ส่งโปรโมชันสุดคุ้มต้อนรับปีใหม่ ทั้งลดและแถม กับโปรสุดคุ้ม ซื้อ 1 แถม 2 ที่บิ๊กซี ทุกสาขาทั่วประเทศ ตั้งแต่วันที่ 6-20 ม.ค. 64 หรือช้อปสินค้าบิ๊กซีง่าย ๆ ผ่าน 4 แอปสุดฮิต Lazada Shopee Foodpanda และ Happy Fresh พิเศษขนาดที่ไม่ควรพลาด …
*…ปิดท้ายพบกับข่าวหุ้นเจาะตลาด เวลา 09.35-11.00 น. ดำเนินรายการโดย บูรพา สงวนวงศ์ และ สุภชัย ปกป้อง รับชมสด ๆ ผ่าน www.facebook.com/kaohoon online, www.facebook.com/tv.kaohoon และ FM 96 Mhz…
*…พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดย อารียานันท์ สัทธรรมสกุล เวลา 09.10 น. ตามด้วย Mid-Day Report โดย บูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น.